Diari Oficial de la Generalitat Valenciana


Sumari del DOGV 6490, del 29-03-2011 (2011/3557)

DECRET 31/2011, de 25 de març, del Consell, de convocatòria d'eleccions a entitats locals menors de la Comunitat Valenciana.
----------------------------------------------------------------------------------------------------------------------------

### Dades del document

Número de DOGV
:   6490

Data del DOGV
:   29-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3557


Data del document
:   25-03-2011

Organisme emissor
:   Conselleria de Governació

Tipus de document
:   Decret

Descriptors 

:   * eleccions locals
    * campanya electoral
    * legislació

DECRET 31/2011, de 25 de març, del Consell, de convocatòria d'eleccions a entitats locals menors de la Comunitat Valenciana. [2011/3557]  
L'article 199.1 de la Llei Orgànica 5/1985, de 19 de juny, del Règim Electoral General, estableix que el règim electoral dels òrgans de les entitats locals d'àmbit territorial inferior al municipi serà el que establisquen les lleis de les comunitats autònomes.  
La Llei 8/2010, de 23 de juny, de la Generalitat, de Règim Local de la Comunitat Valenciana, regula en el títol IV les entitats locals menors i estableix en el capítol III, en l'article 66, que l'elecció dels membres dels òrgans de govern es regirà pel que disposa la normativa de règim electoral, d'acord amb les especialitats establides en l'article adés esmentat. Alhora, la disposició final tercera estableix que, en tot cas, el sistema d'elecció dels òrgans de govern entrarà en vigor en les eleccions municipals que tinguen lloc després de l'entrada en vigor d'esta llei.  
  
De conformitat amb l'anterior, resulta necessària la convocatòria d'eleccions a entitats locals menors per a la seua celebració el dia 22 de maig de 2011.  
Per això, a proposta del conseller de Governació i del conseller de Solidaritat i Ciutadania, i amb la deliberació prèvia del Consell, en la reunió del dia 25 de març de 2011,  
  
  
DECRETE  
  
Article 1. Convocatòria i data de celebració de les eleccions  
Es convoquen eleccions als òrgans de govern de les entitats locals menors que figuren en l'annex per al dia 22 de maig de 2011.  
  
  
Article 2. Nombre de membres de la Junta Veïnal  
El nombre de membres de les juntes veïnals de les entitats locals menors serà determinat per la Junta Electoral de Zona corresponent, en funció de la seua població.  
  
Article 3. Durada de la campanya electoral  
La campanya electoral tindrà una durada de 15 dies, començant a les 00.00 hores del divendres dia 6 de maig de 2011 i finalitzant a les 24.00 hores del divendres dia 20 de maig de 2011.  
  
Article 4. Règim jurídic  
Les eleccions convocades pel present decret es regiran pel que disposa la normativa de règim electoral general, d'acord amb les especialitats establides en la Llei 8/2010, de 23 de juny, de la Generalitat, de Règim Local de la Comunitat Valenciana.  
  
  
DISPOSICIÓ FINAL  
  
Única. Efectes  
El present decret tindrà efectes des del mateix dia de la publicació en el Diari Oficial de la Comunitat Valenciana.  
  
Valencia, 25 de març de 2011  
  
El president de la Generalitat,  
FRANCISCO CAMPS ORTIZ  
  
El conseller de Governació,  
SERAFÍN CASTELLANO GÓMEZ  
  
El conseller de Solidaritat i Ciutadania,  
RAFAEL BLASCO CASTANY  
  
  
  
ANNEX  
  
  
  
  
  
\* \* \* \* \*  
  
  
ANEXO  
  
